NÁVRH

NARIADENIE    VLÁDY
Slovenskej republiky
z ................. 2006

o zániku daňového nedoplatku   zodpovedajúceho nezaplatenej sankcii prislúchajúcej k zaplatenej dani  
z dedičstva, dani z darovania a dani z prevodu a prechodu nehnuteľností

   Vláda Slovenskej republiky podľa § 103 ods. 9 zákona Slovenskej národnej rady  č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov nariaďuje:

§ 1

(1)	Dňom 1. januára 2007 zaniká daňový nedoplatok evidovaný k 31. decembru  2006, ktorým je 
a)  nezaplatené penále, pokuta a zvýšenie dane prislúchajúce k dani z dedičstva, dani z darovania alebo dani z prevodu a prechodu nehnuteľností, pri ktorej daňová povinnosť vznikla  do 31. decembra 2003,  
 b) sankčný úrok a pokuta prislúchajúce k dani z prevodu a prechodu nehnuteľností, pri ktorej daňová povinnosť vznikla  od 1. januára 2004  do  31. decembra  2004.
  (2) Daňový nedoplatok podľa odseku 1 zaniká, ak  daň z dedičstva, daň z darovania alebo daň z prevodu a prechodu nehnuteľností, ku ktorej tento daňový nedoplatok prislúcha, je zaplatená najneskôr  30. septembra  2006.  

§ 2

   Toto nariadenie vlády nadobúda účinnosť 1. júla 2006.